gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl gl gl gl gl gl gl en ca pt gl gl gl en pt gl es
Camiño de Santiago – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Camiño Norte de Santiago
A maioría dos peregrinos coinciden en que o Camiño cámbiate, non volves igual. Trátase dunha experiencia que te leva a redescubrirte a ti mesmo/a e a mudar a túa percepción da vida.
Barreiros forma parte da primeira etapa en Galicia deste itinerario xacobeo, Patrimonio da Humanidade, discorrendo por unha zona rural de gran beleza natural.
Tras deixar atrás o concello de Ribadeo, entrarás neste concello, onde disfrutarás das nosas paisaxes dominadas pola cor verde ao longo dun treito duns 8Km antes de rematar a etapa en Lourenzá.
Ultreia e bo camiño!
Percorrido e puntos de interese
Unha vez entramos en Barreiros, dende o alto, divisaremos un pequeno val e, aos nosos pés, Vilamartín Pequeno coa súa igrexa na honra de San Xoan Degolado. Enfrente, seguindo o camiño atópase Vilamartín Grande que destaca pola presenza da Capela da Virxe do Carme que data do século XVII. Neste lugar poderemos selar a credencial e repoñer forzas grazas á existencia dun aloxamento privado: Tentempé Peregrino. Antes de baixar a Gondán, o alto de Vilamartín Grande pode servirlle ao peregrino de miradoiro, dende onde se divisa unha panorámica do Val de Cabarcos.
Sabías que o topónimo de Cabarcos procede de Cibarcos e que aparece no documento medieval máis antigo que se conserva en España?
Trátase do Diploma do Rei Silo asinado no ano 775 e que se conserva na Catedral de León. Nel, o Rei Silo fai unha doazón a varios monxes para que edificaran un mosteiro neste territorio.
A continuación, atopamos Gondán, onde desviándonos un pouco do Camiño podemos achegarnos ata a Capela da Virxe do Pilar. Regresando ao trazado Xacobeo, camiñamos en descenso ata a parroquia de San Xusto de Cabarcos. Neste punto poderase facer outro alto no camiño para, de novo, repostar forzas no Bar-Restaurante A Curva, onde tamén é posible selar a credencial. Antes da igrexa, atopamos un cruceiro en recordo da Capela do Bo Suceso e, de seguido, a Igrexa parroquial. Nela son de admirar o retablo barroco, do século XVIII, o púlpito e dous confesionarios.
Dende aquí o peregrino abandona o concello de Barreiros para adentrarse no de Lourenzá.
Información para peregrinos no contexto actual da Covid-19
Info Camiño Norte de Santiago en Galicia
Folleto informativo do Camiño Norte
Track do Camiño Norte en Google Maps
Centro Sociocultural, Rúa Vila, 78 bis.
De luns a venres de 10:00h a 13:30h.